Методи Христов
Щъркели

chitanka.info

Спасчо наш изпратили

сол да купи сам.

Срещнал се с приятели —

почнал мач голям.

А в дома го чакали

повече от час.

Казали си: — В мрака ли

се загуби Спас?

Но не щеш ли — иде си

Спасчо наш унил.

Дядо казва: — Види се,

другаде си бил!

— Сбърках пътя… Сам-самин! —

мрънка Спас сега.

А пък дядо Миладин

дума на шега:

— Колко много щъркели

връщат се от юг!

Как не са объркали

своя път дотук!…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.